आईआईटी से ड्यूल मोड में बायो इंजीनियरिंग और बायो टेक्नोलॉजी में एमटेक कर रहे नहाटा ने बताया कि हमने दिल्ली के तीन गांव, भाटी माइंस, चांदन होला और खरक में ये धुआं रहित चूल्हे लगाए हैं। चांदन होला और खरक गांव में तो ये चूल्हे दिल्ली सरकार के सहयोग से महिलाओं को उपलब्ध कराए गए हैं। इसके अलावा गाजियाबाद, उदयपुर और उत्तराखंड के मुंसियारी की ग्रामीण महिलाओं को भी ये चूल्हे उपलब्ध करा रहे हैं। नहाटा ने बताया कि अब हम इस प्रोजेक्ट को दूसरे राज्यों में ले जाना चाहते हैं, जिसके लिए हम फंड की आवश्यकता है।